|  |  |
| --- | --- |
|  | d. 25-maj 2022 |

# Annoncering vedr. ansøgning om nedrivningstilladelse til bevaringsværdig bygning

Vordingborg kommune har modtaget ansøgning om nedrivning af en bevaringsværdig bygning:

Bankevejen 11, 4750 Lundby, Vordingborg

Bygningen er registreret med en SAVE værdi på 3

En SAVE-værdi på 1-3 kategoriseres som høj bevaringsværdi*.*

I henhold til kommuneplanen kan der ikke meddeles tilladelse til nedrivning af bygninger med en høj bevaringsværdi, før ansøgningen er blevet offentligt bekendtgjort i 4-6 uger – jf. Bekendtgørelse af lov om bygningsfredning og bevaring af bygninger og bymiljøer.

Herefter fremstilles ansøgningen for kommunalbestyrelsen, hvorefter dets meddeles ejeren, hvorvidt der nedlægges forbud mod nedrivning efter planlovens § 14.

Sagen sendes desuden til høring hos: Vordingborg Bevaringsforening, Museum Sydøstdanmark og Landsforeningen for Bygnings- og Landskabskultur.

Enhver som måtte have interesse i sagen kan fremkomme med indsigelser til Vordingborg Kommune der skal være modtaget senest d. 22. juni 2022 kl. 23.59.

Indsigelser skal sendes til Vordingborg kommune på planby@vordingborg.dk – eller som almindelig post til Vordingborg Kommune, Afdeling for Plan og Klima, Østergårdstræde 1A, 4772 Langebæk.